open-index/open-wikipedia-markdown huggingface dataset:
אנריקה הראשון, מלך קסטיליה

**אנריקה הראשון, מלך קסטיליה** (14 באפריל 1204 - 6 ביוני 1217) היה מלך קסטיליה בין השנים 1214–1217.

## ביוגרפיה
אנריקה הראשון נולד ב-14 באפריל 1204 לאלפונסו השמיני, מלך קסטיליה ואלינור מאנגליה, מלכת קסטיליה, בתם של הנרי השני, מלך אנגליה ואלינור, דוכסית אקוויטניה.

בשנת 1214 מת אביו אלפונסו השמיני, מלך קסטיליה, ואנריקה עלה לשלטון במקומו. מכיוון שהיה צעיר שלטה אחותו ברנגלה כעוצרת בשמו. בשנת 1215 התארס אנריקה עם מפאלדה מפורטוגל, בתו של סנשו הראשון, מלך פורטוגל, אך האירוסים בוטלו. בשנת 1216 התארס אנריקה עם בת דודו סאנצ'ה, נסיכת הכתר של לאון, בתו של אלפונסו התשיעי, מלך לאון, אך הנישואים בוטלו על ידי האפיפיור אינוקנטיוס השלישי.

ב-6 ביוני 1217 נהרג אנריקה הראשון בפאלנסיה מאריח שנפל מהגג, ואחותו ברנגלה, מלכת קסטיליה עלתה לשלטון במקומו, אך זמן קצר לאחר מכן מסרה את השלטון לבנה פרננדו השלישי, מלך קסטיליה.

## אילן יוחסין

## קישורים חיצוניים

* 

קטגוריה:אצולה ספרדית
קטגוריה:מלכי קסטיליה
קטגוריה:ילידי 1204
קטגוריה:נפטרים ב-1217
קרל אברהרד הרווארת פון ביטנפלד

**קרל אברהרד הרווארת פון ביטנפלד** (בגרמנית: **Karl Eberhard Herwarth von Bittenfeld**; 4 בספטמבר 1796 – 2 בספטמבר 1884) היה גנרל-פלדמרשל גרמני אשר לחם בצבא הפרוסי במלחמות הנפוליאוניות ובמלחמות איחוד גרמניה.

## ביוגרפיה
ביטנפלד נולד בעיר ורטר שבתורינגיה ב-4 בספטמבר 1796. הוא היה נצר למשפחה פרוסית עתיקת יומין אשר נזכרת במסמכים כבר משנת 1246. אביו היה הגנרל יוהאן אברהרד ארנסט הרווארת פון ביטנפלד (1753–1833), אשר לחם בשורות הצבא הפרוסי במלחמות צרפת המהפכנית ובמלחמות הנפוליאוניות. אמו הייתה יוהנה פרדריקה אוגוסטה פון ארנסטדט (1765–1851), ושני אחיו היו הגנרלים הנס הרווארת פון ביטנפלד (1800–1881) ופרידריך הרווארת פון ביטנפלד (1802–1884).

פון ביטנפלד התגייס לצבא הפרוסי כמוסקטר ב-15 בפברואר 1811. בין השנים 1813-1815 הוא לחם במלחמת הקואליציה השישית (הידועה בגרמניה בשם "מלחמת השחרור"), והועלה לדרגת לויטננט. הוא השתתף בקרבות ליצן, דרזדן, לייפציג ופריז. בשנת 1835 הועלה לדרגת מיור, ובשנת 1839 מונה למפקד רגימנט החי"ר ה-1 של המשמר, ונטל עמו חלק חשוב בדיכוי מהפכת מרץ 1848 בברלין, שפרצה במסגרת אביב העמים. בשיאה של המהפכה, ללילה אחד בין 18 ל-19 במרץ מונה פון ביטנפלד למפקד הטירה המלכותית. בשנת 1850 קיבל פיקוד על בריגדת החי"ר ה-16. בשנת 1852 הועלה לדרגת גנרל-מיור, ובשנת 1854 מונה למפקד המבצר של מיינץ.

בשנת 1856 הועלה לדרגת גנרלוטננט, ומונה למפקד הדיוויזיה ה-7. בשנת 1860 הועלה לדרגת גנרל חיל הרגלים, וקיבל את הפיקוד על הקורפוס ה-7 (הווסטפלי). בשנת 1864 מונה לראש מטהו של פרידריך קרל, נסיך פרוסיה. הוא לחם עם הקורפוס שבפיקודו במלחמת שלזוויג השנייה, וב-29 ביוני 1864, הביס את הדנים בקרב אלס שהיה הקרב הגדול האחרון של המלחמה. על פעולותיו, עוטר בעיטור הפור לה מריט. ב-21 באוגוסט קיבל את צלב האבירים של המסדר הצבאי של מריה תרזה מטעם האימפריה האוסטרית.

ב-29 ביוני 1865 מונה למפקד הקורפוס ה-8. עם פרוץ מלחמת אוסטריה–פרוסיה מונה למפקד ארמיית האלבה שכללה את הקורפוסים ה-7 וה-8. הארמייה שלו נעה אל ממלכת סקסוניה לצד הארמייה הראשונה בפיקודו של הנסיך פרידריך קרל, וכבשה את דרזדן. ב-22 ביוני 1866 נעה הארמייה שלו אל בוהמיה, וכבשה את רומבורק וסלוקנוב ללא קרב. הוא הביס אות האוסטרים במספר קרבות, ונטל חלק חשוב בקרב קניגרץ שהכריע את המלחמה. לאחר המלחמה הוחזר לפקד על הקורפוס ה-8, ומאוחר יותר הועבר לפקד על המחוז הצבאי ה-7. מ-1867 עד 1870 הוא היה חבר ברייכסטאג של הקונפדרציה הצפון-גרמנית. הוא לא פיקד על כוחות במלחמת צרפת–פרוסיה, אולם מילא תפקידי ניהול ומטה חשובים. בשנת 1871 הועלה לדרגת גנרל-פלדמרשל.

עוד באותה שנה הוא פרש מהצבא וחי בבון עד מותו ב-2 בספטמבר 1884 יומיים לפני יום הולדתו ה-88.

## משפחתו
ב-23 במאי 1823 נישא ביטנפלד לאשתו הראשונה, קרולינה שולצה, אשר מתה ב-2 במאי 1828 בלי שילדה לו ילדים. ב-22 ביוני 1831 הוא נישא לסופי פון שולטן, בתו של הגנרל הפרוסי וילהלם פון שולטן. היא ילדה לו חמש בנות, וארבעה בנים שכולם שרתו בצבא הגרמני והגיעו לדרגות בכירות.

## קישורים חיצוניים

* קרל אברהרד הרווארת פון ביטנפלד מתוך הביוגרפיה הגרמנית 
* קרל אברהרד הרווארת פון ביטנפלד באתר הרייכסטאג 

קטגוריה:גנרל-פלדמרשלים בצבא הפרוסי
קטגוריה:מעוטרי פור לה מריט
קטגוריה:אבירי מסדר העיט השחור
קטגוריה:מעוטרי אות מסדר העיט האדום
קטגוריה:גנרל-פלדמרשלים בצבא הקיסרות הגרמנית
קטגוריה:מעוטרי מסדר אוסמניה
קטגוריה:חברי הבית העליון של הלנדטאג של פרוסיה
קטגוריה:גרמנים שנולדו ב-1796
קטגוריה:גרמנים שנפטרו ב-1884
ישיבת כנסת הגדולה

**ישיבת כנסת הגדולה** היא ישיבה גדולה המשתייכת לזרם החרדי ליטאי. הישיבה שוכנת במודיעין עילית.

הישיבה הוקמה בשנת תשנ"ו על ידי רבי הלל זקס ששימש כראש הישיבה עד לפטירתו בשנת תשע"ה. לאחר פטירתו מונה בנו הרב יצחק זאב זקס (חתנו של הרב צבי רוטברג) למלא את ממקומו

## יסוד הישיבה
הישיבה נוסדה בשנת תשנ"ו (1996) על ידי הרב הלל זקס, שכיהן עד אותה תקופה כראש ישיבת חברון כנסת ישראל ופרש עקב חילוקי דעות עם מנהל הישיבה. בהקמתה, התבססה הישיבה על גרעין מתלמידיו של הרב זקס מישיבת חברון, בצירוף בחורים נוספים מישיבות שונות.

הישיבה משתייכת לזרם החרדי ליטאי. סביב הישיבה התפתחה קהילה פנימית של תלמידים הנוהגים על פי שיטת הרב זקס, שבחלקה שונה במעט מהנוהג בעולם הישיבות הקלאסי. כך, לדוגמה, הורה הרב זקס לתלמידיו שלא להצביע בבחירות לכנסת. כמו כן, הרב זקס התנגד לתופעות רבות אחרות שהיו מצויות בעולם החרדי הקלאסי ולעיתים אף התבטא כנגד תופעות כאלה ואחרות המצויות בציבור החרדי.

הישיבה נחשבת לבעלת גישה פתוחה ביחס לעולם הישיבות הליטאי, לדוגמה בכך שאינה מתנגדת להוצאת רישיון נהיגה על ידי תלמידי הישיבה מוועד שני ומעלה, ובמקרים מסוימים הרב זקס אף עודד בחורים להוציא רישיון נהיגה. הישיבה מאפשרת לבחורים להחזיק בטלפונים סלולרים הכוללים מסרונים בלבד, בכפוף לוועדה המאשרת את דגמי המכשירים המותרים.

לצד הדאגה לרמה הדתית והנסכת אווירה רגועה, הנהלת הישיבה ידועה בהקפדתה להעניק לבחורים מעטפת גשמית, כדוגמת קמפוס רחב ידיים, אוכל ברמה גבוהה יחסית, תנאי פנימייה משופרים ועוד. 

## מוסדות נוספים
בישיבה, כולל אברכים המונה כ-180 אברכים, המיועד בעיקר לבוגרי הישיבה. זאת בנוסף למספר כוללים נוספים שנפתחו בסמוך לישיבה.

בשנת תשע"ג (2013) נפתחה על ידי הישיבה, הישיבה לצעירים מדרש יוסף מאיר - כנסת הגדולה, בראשה עומד הרב מרדכי ברגמן, בוגר הישיבה. הישיבה לצעירים פונה בעיקר לבניהם של בוגרי הישיבה המשתייכים לקהילה. הישיבה הקטנה ממוקמת בשכונת נאות הפסגה.

במשך השנים נפתחה בישיבה קרן צדקה (צדקת הלל) שתומכת בבני הקהילה הזקוקים לעזרה ובחתנים בני הישיבה, וכן ארגון עזר ליולדות. ר' הלל הדגיש מאוד את עבודת החסד בקרב תלמידיו ובקהילה ישנם ארגוני חסד רבים.

לקראת שנת הלימודים תש"פ, נפתח בסמוך לישיבה תלמוד תורה "מדרש מאיר" הפונה בעיקר לבניהם של בוגרי הישיבה וכן לאוכלוסייה צעירה מכל רחבי העיר.

לקראת שנת הלימודים תשפ"ב נפתחה מכינה לישיבה קטנה הפונה לבני בוגרי הישיבה בנשיאותו של הרב ר' צבי שטוב.

החל משנת תשע"ה (עת החל הרב יצחק זאב זקס לכהן בראשות הישיבה) החלה הישיבה לפתוח כוללים רבים נוספים ברחבי הארץ לבני הקהילה שאינם מתגוררים במודיעין עילית, בהם מוסר ראש הישיבה שיעורים פעם בשבוע. בראשות הכולל בירושלים עומד הרב מנחם מנדל זקס (בנו הצעיר של רבי הלל). ובשנת תשפ"א נפתח כולל ערב נוסף בעיר בית שמש.

קהילות נוספות של בוגרי הישיבה נפתחו בעיר חריש ובעיר מעלות.

בוגרי הישיבה ידועים כמי שממשיכים להיות מחוברים למוסד בצורה כזו או אחרת גם לאחר שנים רבות.

## קישורים חיצוניים
*

## הערות שוליים

קטגוריה:ישיבות גדולות בישראל
קטגוריה:ישיבות ליטאיות בישראל
קטגוריה:מודיעין עילית: ישיבות
דוני בראסקו

**דוני בראסקו** (באנגלית: **Donnie Brasco**) הוא סרט דרמה וסרט פשע אמריקאי משנת 1997, בבימויו של מייק ניואל ובכיכובם של אל פאצ'ינו וג'וני דפ.

הסרט מבוסס על סיפורו האמיתי של ג'וזף (ג'ו) פיסטון (דפ), סוכן סמוי של ה-FBI שחדר למשפחת הפשע "בונאנו" בניו יורק במהלך 1970, בשם הבדוי 'דוני בראסקו', הידוע בתור "איש התכשיט".

הסיפור מגולל את סיפורו של סוכן FBI (דפ) אשר מתחזה לסוחר יהלומים, כדי לחדור לתוך משפחת מאפיה מסוכנת, אך מוצא את עצמו מעורב עמוק מדי במשפחה, והגבול בין חייו האישיים וזהותו הבדויה הולך ומטשטש.

הסרט היה מועמד לפרס אוסקר בקטגוריית התסריט המעובד הטוב ביותר.

הסרט זכה להצלחה בקופות והרוויח 124.9 מיליון דולר ולביקורות אוהדות מצד מבקרי הקולנוע.

## עלילה
דוני בראסקו הוא למעשה ג’ו פיסטון, סוכן FBI סמוי. הוא מצליח לחדור לארגון הפשע אחרי שהוא מושך את תשומת ליבו של לפטי, פעיל בכיר בארגון שערב לו בפני הבוסים. אשתו שונאת את עבודתו, ובני הזוג חווים ויכוחים לאורך כל הסרט. בבית, התנהגותו של דוני הופכת להיות יותר ויותר כמו הפושע שהוא מתיימר להיות. בעקבות הצלחת חדירתו של דוני למאפיה, דין בלנפורד מוושינגטון, מתעניין במקרה. הוא מבקש מדוני לשלב סוכן FBI ממיאמי, ריצ'רד "ריצ'י", לתוך המבצע. דוני מסרב אבל משכנע את סוני בלאק והצוות להיפגש עם ריצ'י במיאמי.

כשהסרט מתקדם מופיע הציטוט הידוע מאחת התגרות האחרונות בין דוני ואשתו אשר הופכת לפיזית. דוני מכה את אשתו ואז הוא מתחרט: "אני לא הופך להיות כמוהם, מגי, אני הם".

בעקבות הידיעה שהוא יצטרך לסיים את ענייניו ולבצע מעצרים, דוני מנסה לשכנע את לפטי, שהפך עבורו להיות סוג של דמות אב, להימלט מהחיים הפליליים שלו. לפטי מתעמת עם דוני בנוגע לחשדו שדוני עובד עם ה־FBI, אבל דוני מצליח להפיג את החשד. סוכני ה־FBI באים לחשוף את זהותו האמיתית של דוני לפני סוני בלאק והצוות. בסרט נרמז שבעקבות כך המאפיה מחסלת את לפטי, מה שלא קרה במציאות. הסרט מסתיים בהענקת המחאה על סך $500 ומדליה עבור עבודתו, אך דוני במקום להיות מאושר וגאה מרגיש אבוד ומתוסכל.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי פשע אמריקאיים
קטגוריה:סרטי משטרה אמריקאיים
קטגוריה:ניו יורק בקולנוע
קטגוריה:סרטי אל פצ'ינו
קטגוריה:סרטי דרמה אמריקאיים משנת 1997
ההיכל האולימפי אליניקו

**ההיכל האולימפי אליניקו** (ביוונית: Κλειστό Γήπεδο Ελληνικού) הוא אולם כדורסל הממוקם באליניקו שבאתונה. בעבר שיחקה באולם א.א.ק. אתונה. ההיכל יכול להכיל עד 15,000 איש במשחקי כדורסל ובמשחקי כדוריד 13,5000 האולם שימש למשחקי הכדורסל ומשחקי הכדוריד באולימפיאדת אתונה.

ימין|ממוזער|מראה האולם מבחוץ בזמן אולימפיאדת אתונה

## קישורים חיצוניים

* תמונות מידע נוסף

קטגוריה:אולימפיאדת אתונה (2004)
קטגוריה:אולמות כדורסל ביוון
קטגוריה:אתונה: אצטדיונים ומתקני ספורט
סידני סופרדום

**סידני סופרדום** (באנגלית **Sydney Super Dome**) או **קיודוס בנק ארינה** (באנגלית **Qudos Bank Arena**) הוא אולם ספורט בסידני שבאוסטרליה. ההיכל שוכן בפארק האולימפי צמוד לאצטדיון אוסטרליה, מרכז ספורט מים סידני, מגרש ההוקי שדה ומרכז הטניס סידני.

האולם אירח את משחקי הכדורסל וההתעמלות באולימפיאדת סידני (2000), עד אז הכיל 21,000 מקומות ישיבה. כיום משחקת שם קבוצת הכדורסל סידני קינגס.

בשנת 2022 נערכו באולם משחקי גביע העולם בכדורסל נשים.
ממוזער|250px|חזית האולם

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סידני: מבנים
קטגוריה:סידני: ספורט
קטגוריה:אוסטרליה: אצטדיונים ומתקני ספורט
קטגוריה:אולימפיאדת סידני (2000)
בית אסקס

**בית אסקס** (באנגלית עתיקה: **Ēast Seaxna**) היה שושלת מלוכה אשר שלטה בממלכת אסקס במשך כשלוש מאות שנה, לכל אורך ימי קיום הממלכה, בין ראשית המאה ה-6 לראשית המאה ה-9. בשנים אלו מלכו מטעם השושלת שמונה עשר מלכים, אשר מהווים את מלכי אסקס.

## אילן יוחסין

## ראו גם
* מלכי אסקס
* ממלכת אסקס

## הערות שוליים

*
אסקס
חיימה השני, מלך אראגון

**חיימה השני, מלך אראגון** (בספרדית: **Jaime**; בקטלאנית: **Jaume**; 10 באוגוסט 1267 – 2 בנובמבר 1327), היה מלך אראגון בין השנים 1291–1327.

## ביוגרפיה
חיימה השני נולד ב-10 באוגוסט 1267 בולנסיה, לפרו השלישי, מלך אראגון וקונסטנצה מסיציליה, מלכת אראגון, בתם של מנפרד, מלך סיציליה וביאטריצ'ה מסבויה, מרקיזת סאלוצו.

בשנת 1285 מת אביו פרו השלישי מלך אראגון, ונחלתו פוצלה בין בניו: אלפונסו השלישי ירש את ממלכת אראגון, ואילו חיימה ירש את ממלכת סיציליה. בשנת 1291 מת אחיו אלפונסו השלישי, וחיימה ירש גם את ממלכת אראגון. בשנת 1295 התיר האפיפיור בוניפקיוס השמיני לחיימה לכבוש את סרדיניה וקורסיקה, תמורת ויתורו על סיציליה לטובת אחיו פדריקו השלישי, מלך סיציליה.

חיימה איחד את אראגון, קטלוניה, ולנסיה ומיורקה למדינה אחת, ודיכא ביד קשה את התמרדויות האצילים בממלכה.

ב-2 בנובמבר 1327 מת חיימה השני, ובנו אלפונסו הרביעי עלה לשלטון במקומו.

## יחסו ליהודים
ממוזער|מטבע עם פניו של חיימה השני
חיימה הגן על היהודים מפני הקנאים הנוצרים של מסע הצלב של הרועים ב-1230 ומידי האינקוויזיציה, ואף התיר את כניסת מגורשי צרפת בשנת 1306 לארצו.

## משפחתו
בשנת 1291 התחתן חיימה עם איזבלה מקסטיליה, דוכסית בריטני, בתם של סנצ'ו הרביעי, מלך קסטיליה ומריה דה מולינה, אך בשנת 1295 בוטלו הנישואים.

בשנת 1295 התחתן חיימה עם ביאנקה דה אנז'ו, בתם של שארל השני, מלך נאפולי ומריה מהונגריה, מלכת נאפולי, ממנה נולדו לו 10 ילדים:
* חיימה מאראגון (1296–1334)
* אלפונסו הרביעי, מלך אראגון (1299–1336)
* מריה מאראגון, ליידי קמרוס (1299–1316)
* קונסטנס מאראגון, נסיכת ויאנה (1300–1327)
* חואן מאראגון, ארכיבישוף טולדו (1304–1334)
* איזבלה מאראגון, מלכת גרמניה (1305–1330)
* פדרו הרביעי, רוזן ריבאגורסה (1305–1381)
* ביאנקה מאראגון (1307–1348)
* רמון ברנגר, רוזן אמפוריאס (1308–1366)
* ויולאנטה מאראגון, רוזנת לונה (1310–1353)

בשנת 1315 התחתן חיימה עם מארי דה ליזיניאן, בתם של הוגו השלישי, מלך קפריסין ואיזבל ד'איבלין, אך לא היו לו ילדים ממנה.

בשנת 1322 התחתן חיימה עם אליסנדה דה מונקאדה, בתם של פדרו השלישי, דה מונקאדה ואליסנדה דה פינוס, אך לא היו לו ילדים ממנה.

בנוסף היו לחיימה 3 ילדים לא חוקיים.

## אילן יוחסין

## קישורים חיצוניים

* חיימה השני, מלך אראגון
* 
* 

קטגוריה:מלכי אראגון
קטגוריה:מלכי סיציליה
קטגוריה:ילידי 1267
קטגוריה:נפטרים ב-1327
מונוקיני

ה**מונוקיני**, שעוצב על ידי רודי גרנריך ב-1964 וכולל תחתון צמוד קצר ושתי רצועות היוצאות ממנו, היה בגד הים הטופלס הראשון שעוצב עבור נשים. העיצוב המהפכני והשנוי במחלוקת שלו כלל תחתון, ש"נמשך מהסרעפת עד לחלק העליון של הירך" והיה "מוחזק על ידי שרוכי נעל שיוצרים את הקולר סביב הצוואר." ישנם המייחסים את העיצוב של גרנריך ליזמות, ואחרים מתייחסים אליו כסמל של המהפכה המינית.

גרנריך עיצב את המונוקיני כמחאה נגד חברה מדכאת. בתחילה הוא לא התכוון לייצר את המונוקיני בצורה מסחרית, אולם שוכנע על ידי סוזנה קירטלנד מהמגזין האמריקאי Look להפוך אותו לזמין לציבור. כאשר התמונה הראשונה של פגי מופיט לובשת את העיצוב פורסמה ב-"Women's Wear Daily" ב-3 ביוני 1964, היא עוררה מחלוקת רבה בארצות הברית ובמדינות אחרות.

גרנריך מכר כ-3,000 דגמים, אבל רק שניים מהם נלבשו בציבור. הראשון נלבש בפומבי ב-22 ביוני 1964 על ידי קרול דודה בסן פרנסיסקו במועדון הלילה "קונדור", וסימן את תחילתו של עידן מועדוני הטופלס בארצות הברית, והשני בחוף בשיקגו, ביולי 1964, על ידי טוני לי שלי, שנעצר בעקבות כך.

מספר יצרנים וקמעונאים מתייחסים לעיצובים מודרניים של המונוקיני כבגד ים-טופלס, ביקיני טופלס או יוניקיני.
קובץ:MonoSchw.jpg|סקיצה של דגם המונוקיני שיצר גרנריך
קובץ:Jiriruzek net 2010 Vinohrady.jpg|נערה לבושת מונוקיני
קובץ:Monokini one-piece schematic.png|סקיצה של דגם נוסף של המונוקיני


## קישורים חיצוניים

## הערות שוליים

קטגוריה:עירום
קטגוריה:בגדי ים
אלפונסו השלישי, מלך אראגון

**אלפונסו השלישי, מלך אראגון** (4 בנובמבר 1265 - 18 ביוני 1291), היה מלך אראגון בין השנים 1285–1291.

## ביוגרפיה
אלפונסו השלישי נולד ב-4 בנובמבר 1265 בולנסיה, לפרו השלישי, מלך אראגון וקונסטנצה מסיציליה, מלכת אראגון, בתם של מנפרד, מלך סיציליה וביאטריצ'ה מסבויה, מרקיזת סאלוצו.

בשנת 1285 מת אביו פרו השלישי, מלך אראגון, ונחלתו פוצלה בין בניו: אלפונסו ירש את ממלכת אראגון, ואילו חיימה, מלך סיציליה ירש את ממלכת סיציליה. בשנת 1286 כבש אלפונסו מידי דודו חיימה השני, מלך מיורקה, את מיורקה ואיביזה, ובשנת 1287 צרפם עם מנורקה שכבש מידי המוסלמים למדינה אחת.

אלפונסו היה מאורס לאלינור מאנגליה, רוזנת באר, בתו של אדוארד הראשון, מלך אנגליה, אך לא הספיק לממש את הנישואים לפני מותו. ב-18 ביוני 1291 מת אלפונסו השלישי, ואחיו חיימה השני, מלך אראגון עלה לשלטון במקומו.

## אילן יוחסין

## קישורים חיצוניים

* 
* 

קטגוריה:מלכי אראגון
קטגוריה:ילידי 1265
קטגוריה:נפטרים ב-1291
טים דיילי

**ג'יימס טימותי "טים" דיילי** (באנגלית: **James Timothy "Tim" Daly**; נולד ב-1 במרץ 1956) הוא שחקן, מדבב ומפיק אמריקאי.

## ביוגרפיה
דיילי נולד במנהטן לג'יימס ומארי, שניהם שחקנים. יש לו שלוש אחיות בוגרות, בהן השחקנית טיין דיילי. הוא החל ללמוד משחק בבית הספר התיכון והמשיך לאחר מכן לבנינגטון קולג' בורמונט. 

## קריירה
בשנת 1990 דיילי התפרסם כששיחק בתפקיד ג'ו האקט בקומדיית המצבים "כנפיים"  של רשת NBC.

בשנת 1993 שיחק את דמותו של קולונל ג'יימס ג'קסון ג'וניור במיני-סדרת הטלוויזיה "המלכה של אלכס היילי" ברשת CBS. שיחק גם בסרט הטלוויזיה של NBC, "בקו החובה: אמבוש בוייקו", המספר את התפתחות המצור בווייקו ואת מותו של דייוויד כורש. בסרט שיחקו גם ניל מקדונו וג'רי ראיין.    

בשנת 1996 שיחק לצד לייב שרייבר בסרט "דניס על הקו". ב-1998, הוא הופיע במספר פרקים במיני סדרה של טוס הנקס, "מכדור הארץ לירח", ושיחק את האסטרונאוט ג'יימס לוול.

בשנת 2000 החל לשחק בסדרת הטלוויזיה "הנמלט" ב-CBS, אשר מהווה רימייק לסדרת טלוויזיה באותו שם משנות ה-60. בסדרה גילם דיילי את ד"ר ריצ'רד קימבל, אדם שמואשם ברצח אשתו ונעצר. בורח ממעצר, משנה את זהותו ועושה הכל בשביל להוכיח את חפותו. לסדרה עונה אחת ובה 22 פרקים.   

בשנת 2002 שיחק בסרט הטלוויזיה "אאוטסיידר" את ג'וני, לצד נעמי ווטס. באותה שנה התארח בפרק בסדרה "מונק". ב-2003, התארח בפרק בסדרה "המשפט של איימי". בשנת 2004, שיחק במספר פרקים בסדרה "הסופרנוס".

בשנת 2005 כיכב בסדרת הטלוויזיה "עיניים", דרמת פשע מבית ABC, בו גילם את ארלן ג'אד, מנהל חברת סיכונים. בסדרה שלא צלחה ושידרה רק 4 פרקים (תוך 12), כיכבו בין היתר לורה לייטון ואריק מביוס. ב-2006, התארח בפרק בסדרה "גבירתי הנשיא".

בשנת 2007, התארח בסדרה "האנטומיה של גריי" שם שיחק בתור פיט ויילדר והמשיך עם דמות זו לסדרת הבת "מרפאה פרטית". 

ב-2009 דיבב את סופרמן בסרט האנימציה "סופרמן/באטמן: אויבי הציבור".

בשנת 2014 שיחק בסרט הביוגרפי "עובדות אמיתיות" בכיכובו של ג'ון הוקס. באותה שנה החל לשחק את דמותו של ד"ר הנרי מקורד, בעלה של מזכירת המדינה, בסדרה "מזכירת המדינה", והתארח בסדרה "מינדי". 

בשנת 2015 השתתף בסרט "גאות של הלב".

בשנת 2021 שיחק בסדרה הקומית "The Game" את דמותו של הקולונל אוליסס, בשירות הזרמת המדיה "פרמאונט+".

בשנת 2023 גילם את ביל בסדרה הקומית של הולו "המשוחרר" (אנ').

## חיים אישיים
ב-1982, נישא לשחקנית איימי ואן נוסטרנד. לזוג שני ילדים: סאם ואמילין. ב-2010, התגרשו השניים. החל מדצמבר 2014, הוא בזוגיות עם השחקנית טיאה ליאוני.

ב-2012, דיילי הביע את תמיכתו בפומבי בברק אובמה כמועמד לנשיאות ארצות הברית. באותה שנה, טיפס דיילי את הר הקילימנג'רו באפריקה. בינואר 2017, עבר דיילי תאונת סקי ושבר את שתי רגליו.

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:מדבבים אמריקאים
קטגוריה:מפיקי טלוויזיה אמריקאים
קטגוריה:אמריקאים ממוצא אירי
קטגוריה:בוגרי בנינגטון קולג'
קטגוריה:אמריקאים שנולדו ב-1956
ההיכל האולימפי (מינכן)

**ההיכל האולימפי** או **אולימפיהאלה** (בגרמנית: **Olympiahalle**) הוא אולם ספורט הממוקם ממוקם צמוד לאצטדיון האולימפי הממוקם בפארק האולימפי במינכן.

האולם נבנה ב-1967 עבור אולימפיאדת מינכן (1972). האולם נפתח ב-1972 ואירח את משחקי ההתעמלות והכדוריד. האולם אירח את משחקי בית הגמר לשנת 1989, וכן את גמר גביע אירופה לאלופות, במשחק הגמר הפסידה מכבי תל אביב לקבוצת יוגופלסטיקה ספליט. האולם אירח חלק ממשחקי אליפות העולם בהוקי קרח 1993. ב-2001 אירח את אליפות סבב ה-WTA. האולם גם אירח חלק ממשחקי הכדורסל באליפות אירופה בכדורסל 1993.

## גלריה

קובץ:Munich - Olympiapark 3.jpg|מבט אווירי על הפארק האולימפי במינכן בו שוכן ההיכל (מימין)
קובץ:Olympic Hall, Munich.JPG|חזית ההיכל
File:Bundesarchiv B 145 Bild-F062766-0025, München, SPD-Parteitag, Olympia-Halle.jpg|ההיכל, 1982


## קישורים חיצוניים

* 
* ההיכל באתר הפארק האולימפי במינכן

קטגוריה:גרמניה: אצטדיונים ומתקני ספורט
קטגוריה:אולימפיאדת מינכן (1972)
קטגוריה:מינכן: ספורט
יצחק טברסקי (סקווירא)

רבי **יִצְחָק טְבֶרְסְקִי** (תקע"ב, 1812 - י"ז בניסן תרמ"ה, 1885). מייסד חסידות סקווירא ובנו של רבי מרדכי טברסקי, האדמו"ר השני של בית צ'רנוביל.

## ביוגרפיה
נולד בשנת תקע"ב (1812) לרבי מרדכי טברסקי ולפייגא בתו של רבי דוד לייקס. נישא בזיווג ראשון לבתו של רבי דן יונגרלייב מראדוויל, ובזיווג שני לחיה מלכה בת רבי ישראל מרוז'ין ובשלישית נישא לחנה סימא בת רבי נפתלי צבי רבה של סקווירא ועבר להתגורר לידו.

לאחר פטירת אביו בתקצ"ז (1897 בערך) החלו אחיו לשמש באדמו"רות, אך רבי יצחק נמנע מכך עד פטירת חמיו בשנת תר"ח, אז מונה למלא את מקומו כרב העיירה ורק אז החל לשמש באדמו"רות.

בניגוד לאביו, היה רבי יצחק אדם שתקן ונמנע ממתן דרשות ציבוריות. לעומת זאת, בניגוד לנוהג החסידי, עסק רבי יצחק בלימוד פילוסופיה יהודית.

ברשותו היה ספר תורה שהיה שייך ל, אותו קנה מאת ילדיו של רבי ברוך ממז'יבוז'.

נפטר בי"ז בניסן תרמ"ה (1885). שלושה מבניו מילאו את מקומו באדמו"רות בסקווירא.

## צאצאיו
מזיווג ראשון:
*רבי אברהם יהושע העשיל (נפטר בג' בכסלו תרמ"ז, 1887 בערך), חתן רבי שמואל אשכנזי ובזיווג שני של רבי יוסף זילברפרב.
*רבי מנחם נחום, מייסד חסידות שפיקוב (נפטר בא' בניסן תרמ"ו, 1886).
מזיווג שלישי:
*רבי ישראל (נפטר בכ"ז באלול תרע"ט, 1919), חתן דודו רבי אברהם מטריסק.
*רבי דוד (י"ד בניסן תר"ח, 1848 - ט"ו בכסלו תר"פ, 1920). חתן רבי שלמה מסאווראן ובזיווג שני של רבי אליקים געץ מאוסטרהא.

## קישורים חיצוניים
* 

## הערות שוליים

קטגוריה:אדמו"רי סקווירא
קטגוריה:רבנים אוקראינים
קטגוריה:ילידי 1812
קטגוריה:נפטרים ב-1885
מזכירת המדינה (סדרת טלוויזיה)

ממוזער|כרזת הסדרה
**מזכירת המדינה** (באנגלית: **Madam Secretary**) היא סדרת דרמה אמריקאית מ-2014, בהפקתה של ברברה הול  ובכיכובם של טיאה ליאוני וטים דיילי. ליאוני מגלמת את אליזבת מקורד, אנליסטית לשעבר ב-CIA שעובדת כמרצה באוניברסיטה, ומתמנה לתפקיד מזכירת המדינה לאחר מותו של קודמה בנסיבות חשודות. גם בעלה, הפרופסור הנרי מקורד עבד איתה ב-CIA שנים קודם לכן, יחד עם הנשיא שהיה אז ראש הארגון, ואף הוא נסחף חזרה לתוך החיים הפוליטיים. הסדרה מתמקדת בו זמנית בחיי המשפחה של השניים ושלושת ילדיהם, וכן בסוגיות דיפלומטיות ופוליטיות בינלאומיות וכאלה שמתרחשות בין היכלי הממשל האמריקאי.

בתפקידי משנה משחקים ביבי ניווירת' בתור ראש הסגל של אליזבת מקורד, קית' קאראדין בתפקיד נשיא ארצות הברית, זליקו איבנק בתפקיד ראסל ג'קסון ראש סגל הבית הלבן.

העונה הראשונה עלתה לשידור ב-21 בספטמבר 2014, ב-23 במרץ 2017 CBS חידשה את הסדרה לעונה רביעית וב-18 באפריל 2018 הסדרה חודשה לעונה חמישית שעלתה לשידור באוקטובר 2018.

לאחר העונה החמישית הודיעו בCBS על עליית עונה שישית ואחרונה בעלת עשרה פרקים שיהיו שנתיים לאחר גמר העונה החמישית ובפתיח רואים את שם הסדרה משתנה לMADAM PREISDENT בגלל שבעונה השישית אליזבת היא נשיאת ארצות הברית.

הסדרה נגמרת בחתונתה של סטיבי מקורד, ביתה של אליזבת עם דימיטרי פטרוב (חייל רוסי לשעבר שהיה מופעל על ידי הנרי כמרגל לטובת ארצות הברית) ובאיחוד כל הדמויות מכל העונות.

## צוות השחקנים ודמויות

* טיאה ליאוני - אליזבת מקורד. מזכירת המדינה של ארצות הברית, אנליסטית לשעבר ב-CIA ומרצה באוניברסיטת וירג'יניה למדעי המדינה, שמתמנית לתפקיד מזכירת המדינה על ידי הבוס שלה לשעבר שכעת הוא נשיא ארצות הברית. ובעונה השישית מתמנה לנשיאה באמצעה

* טים דיילי - ד"ר הנרי מקורד בעלה של אליזבת. עבד גם הוא ב-DIA (סוכנות הריגול הצבאית של ארצות הברית). וקודם לכן שירת בחיל הנחתים כטייס קרב. מקורד הוא ופרופסור לתאולוגיה. מתמנה על ידי הנשיא לתפקיד יועץ לביטחון לאומי. בהמשך מתמנה לתפקיד ראש חטיבת המבצעים המיוחדים של ה-DIA.

* ביבי ניווירת' - נאדין טוליבד ראש הסגל של אליזבת מקורד

* קית' קאראדין - קונרד דלטון. נשיא ארצות הברית. לחם במלחמת וייטנאם כמפקד מחלקה בחיל הנחתים ועוטר על גבורתו בשדה הקרב. לאחר מכן התגייס ל-CIA ושימש בין היתר כמנהל הסוכנות.

* זליקו איבנק - ראסל ג'קסון. ראש סגל הבית הלבן

* אריק ברגן - בלייק מורן מזכירה האישי של מזכירת המדינה.

* כריס פטרובסקי - דמיטרי פטרוב (עונות 2 ו-4; עונה 3, עונה 5- תפקיד אורח), קפטן של הצבא הרוסי בן 24 שלמד במכללה הלאומית ללוחמה. [4] דמותו גויסה על ידי פרופסור הנרי מק'קורד (טים דיילי) בעלה של מזכירת המדינה, מרצה שעובד ב-CIA להפוך למרגל אמריקאי בתמורה לקבלת טיפול רפואי לאחותו החולה בסטוקהולם, שוודיה. דמיטרי נתפס על ידי הרוסים ובסופו של דבר הוחזר תמורת החזרתו של מרגל אחר במדינה. בעקבות לכידתו דמיטרי מרגיש נטוש על ידי הנרי והוא כועס ומר מאוד כלפיו. הוא הוכנס לתוכנית להגנת עדים תחת השם אלכסנדר (אלכס) מראנוב. בעונה 4, הוא מגויס על ידי ה-CIA כאנליסט.

* ווליס קורי-ווד - בתה של מזכירת המדינה. סטודנטית ולאחר מכן מתמחה במשרדו של ראסל ג'קסון, ראש סגל הבית הלבן. היא ופטרוב מתאהבים בעונה הרביעית.

* אוון רו - ג'יסון מקורד בנם של בני הזוג מקורד

## פרקי הסדרה

## קישורים חיצוניים
* 

קטגוריה:סדרות דרמה אמריקאיות
קטגוריה:סדרות דרמה פוליטיות
קטגוריה:הבית הלבן בתרבות ובאמנות
קטגוריה:CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2014
מלכי וסקס

**מלכי וסקס** שלטו בממלכת וסקס מהקמתה בשנת 519 ועד לפירוקה הסופי ארבע מאות שנים מאוחר יותר, במהלך המאה ה-10. ממלכת וסקס הייתה אחת משבע מממלכות ההפטרכיה אשר הוקמו באנגליה בעקבות הפלישה האנגלו-סקסונית אליה במאה ה-5.

## רשימת המלכים

## ראו גם
* בית וסקס
* ממלכת וסקס

## לקריאה נוספת

* "Family tree of the Kings of Wessex and England 802–1066" (PDF). The official website of the British Monarchy. Retrieved 2010-07-30.
* Barbara Yorke (1995), *Wessex in the early Middle Ages*, A&C Black, ; pp 79-83; table p. 81


## קישורים חיצוניים

*
וסקס
פרץ חן

הרב **פרץ חן** (ה'תקנ"ז, 1797 – כ"ו באייר ה'תרמ"ג, יוני 1883; מוכר בחב"ד בכינוי "**פרץ חן הגדול**" מאחר שרבים מצאצאיו נקראו על שמו – שיקל להבדילו מהם) היה רב הערים בישנקוביץ, נוול וצ'רניגוב. מחשובי רבני חב"ד במאה ה-19. היה מהגורמים למינויים של ה"צמח צדק" והמהר"ש מליובאוויטש, וכן היה החברותא בלימוד של האדמו"ר המהר"ש.

## קורות חייו
נולד בשנת 1797 בעיר סמיליאן שברוסיה לאלחנן חן, מבני משפחת חן מקטלוניה, שהתקרב לחסידות חב"ד על ידי האדמו"ר הזקן. בילדותו ביקר מספר פעמים אצל האדמו"ר הזקן. בשנת ה'תקע"ג (1813) נפטר רבו, והוא נהיה לחסידו של בנו, האדמו"ר האמצעי. בשנת ה'תקפ"ג (1823) מונה לרב העיר בישנקוביץ בהשתדלות רבו, רבי דובער. רעייתו בזיווג שני הייתה מרים לבית משפחת יפה. בט' בכסלו ה'תקפ"ח נפטר האדמו"ר האמצעי ורבי פרץ פעל להתמנות חתנו, רבי מנחם מנדל כאדמו"ר.

בשנת ה'תר"ח (1848) עבר להיות רב העיר נוול, ובשנת ה'תרכ"ו (1866) פעלו אנשי העיר דווינסק שיתמנה לרב עירם - אך הצמח צדק שלחו לשמש רב העיר צ'רניהיב. באותה שנה בי"ג בניסן נפטר רבו הצמח צדק, ורבי פרץ נתמנה לחבר בית-דין שחילק את ירושתו בין בניו. הוא קיבל עליו את מרותו של בנו רבי שמואל.

בי"ג בתשרי ה'תרמ"ג (1883) נפטר גם המהר"ש, רבי פרץ ראה בהתמנות בנו הרש"ב, ואת בנו, שלימים נתמנה לאדמו"ר הריי"צ - ראה בהיותו פעוט בעריסתו. אשר על כן רבי פרץ הוא אדם שראה את המספר הרב ביותר של אדמו"רי חב"ד (את כולם, מלבד האחרון). הוא נפטר באותה שנה בכ"ו באייר בגיל 86. בנו הרב דוד צבי מילא את מקומו ברבנות העיר צ'רניהיב.

## בניו
* הרב מאיר חן – אביו של הרב שמואל דב בער חן.
* הרב משה לייב ליין – סבם של שולמית לסקוב, הרב יהושע ליין ולאה רפאלי (צנציפר).
* הרב אברהם אהרן חן – אביו של הרב מאיר שמחה חן, חותנו של ישראל נח קפלן, וסבם של הרב גרשון חן, הרב יוסף חן ופרץ חן (מגדיאל).
* רבי דוד צבי חן המכונה הרד"ץ – אביהם של הרב אברהם חן והרב מנחם מנדל חן וסבם של החוקר הרב דוד צבי הילמן ושל המשוררת זלדה. 
* חנה שנישאה לדודה זלמן חן.

## לקריאה נוספת
* 

## קישורים חיצוניים
* סיפורי אדמו"רי חב"ד ונשיאי החסידות שסיפרו על משפחת חן ותולדות חייו

## הערות שוליים

קטגוריה:רבנים רוסים
קטגוריה:רבני חב"ד במאה ה-19
פרץ חן
קטגוריה:רבני ערים באירופה
קטגוריה:חסידי הצמח צדק
קטגוריה:חסידי אדמו"ר האמצעי
קטגוריה:חסידי אדמו"ר הזקן
קטגוריה:חסידי אדמו"ר מהר"ש
אלפונסו השני, מלך אראגון

**אלפונסו השני, מלך אראגון** (באראגונית: **Alifonso II d'Aragón**; 25 במרץ 1157 – 25 באפריל 1196), היה מלך אראגון בין השנים 1164–1196, ושילב את רוזנות ברצלונה בממלכה.

## ביוגרפיה
אלפונסו השני נולד ב-25 במרץ 1157 בווסקה, לרמון ברנגר הרביעי, רוזן ברצלונה ופרונלה, מלכת אראגון, בתו של רמירו השני, מלך אראגון.

בשנת 1162 מת אביו רמון ברנגר הרביעי, רוזן ברצלונה, ואלפונסו מונה לרוזן ברצלונה, ובשנת 1162 מתה אמו פרונלה, מלכת אראגון, ואלפונסו עלה לשלטון במקומה, ובכך איחד את רוזנות ברצלונה עם ממלכת אראגון. בשנת 1166 ירש אלפונסו את רוזנות פרובאנס מבת דודתו דוס השנייה, רוזנת פרובאנס שמתה ללא ילדים, ובשנת 1171 מסרה לאחיו רמון ברנגר השלישי, רוזן פרובאנס, ולאחר מותו בשנת 1181 לאחיו הצעיר סנצ'ו הראשון, רוזן פרובאנס ששלטו בשמו.

במשך רוב תקופת שלטונו, היה אלפונסו בברית עם אלפונסו השמיני, מלך קסטיליה, וביחד לחמו כנגד המוסלמים בדרום ספרד. כמו כן חתם אלפונסו על הסכם עם סנצ'ו השישי, מלך נווארה, על קביעת הגבול בין המדינות.

אלפונסו הרחיב את שליטתו בפרובאנס ובלנגדוק, ובכך פיתח את הסחר בין המדינות.

ב-25 באפריל 1196 מת אלפונסו השני, ובנו פרו השני, מלך אראגון עלה לשלטון במקומו.

## משפחתו
בשנת 1174 התחתן אלפונסו עם סאנצ'ה מקסטיליה, מלכת אראגון, בתם של אלפונסו השביעי, מלך לאון ורקסה מפולין, מלכת קסטיליה, ממנה נולדו לו 8 ילדים:
* פרו השני, מלך אראגון (1176–1213)
* קונסטנס מאראגון, קיסרית האימפריה הרומית הקדושה (1179–1222)
* אלפונסו השני, רוזן פרובאנס (1180–1209)
* לאונור (1182–1226)
* רמון ברנגר (1183–1185)
* סאנצ'ה (1186–1241)
* פרננדו (1190–1249)
* דולסה (1192 - לא ידוע)

## אילן יוחסין

## קישורים חיצוניים

* 

קטגוריה:מלכי אראגון
קטגוריה:ילידי 1157
קטגוריה:נפטרים ב-1196
משתנה לא-סדיר איטי

**כוכב משתנה לא-סדיר איטי** (באנגלית: **Slow irregular variable**) הוא כוכב משתנה שלא זוהתה מחזוריות של השינויים בבהירות נראיתו והשינויים הם איטיים. כוכבים מסוג זה הם כמעט תמיד ענקים אדומים וכתומים או על-ענקים אדומים וכתומים מסיווג ספקטרלי K, M, S או-C. על פי הקטלוג הכללי לכוכבים משתנים, כוכבים אלו מסווגים כ-LB עבור ענקים ו-LC עבור על-ענקים עם השתנות מסדר גודל של דרגת בהירות אחת. כיוון שההשתנות איטית ודרוש זמן רב על מנת לזהות מחזוריות או לשלול אותה, כוכבים משתנים רבים שלא זוהתה מחזוריות בבהירותם מסווגים כ-L בהנחה שבעתיד הם יסווגו כמשתנים סדירים למחצה אם תמצא מחזוריות או כ-LB או כ-LC אם לא. משתנים סדירים למחצה רבים מציגים למעשה שני מחזורי השתנות או יותר בו זמנית, ובכך יוצרים דפוס השתנות מורכב מאוד וקשה לזיהוי וייתכן שחלק משמעותי מהכוכבים שמסווגים כיום כמשתנים לא-סדירים איטיים הם למעשה משתנים סדירים למחצה עם מספר מחזורי השתנות. ניתוח של תצפיות לאורך זמן שנעשה ב-2009 על 23 כוכבים שסווגו כמשתנים לא-סדירים איטיים מסוג L, העלה שכשני שלישים מהם מראים מחזוריות מסוימת של שינויי הבהירות וחלקם הם בפרוש משתנים סדירים למחצה.

מנגנון ההשתנות של כוכבים משתנים לא-סדירים איטיים הוא כנראה מנגנון פעימות זהה לזה של המשתנים הסדירים למחצה, רק עם מספר גדול של מחזורי שינוי בו זמנית או עם התנהגות כאוטית לא מחזורית. ככל הנראה כוכבים מסיווג L נמצאים על רצף שנע מהשתנות מחזורית סדירה למחצה עם מעט מחזורי שינוי, דרך מספר גדול של מחזורי שינוי ועד לכאוטיות מלאה. כיוון שכוכבים אלה נחקרו פחות מאשר משתני מירה ומשתנים סדירים למחצה, המידע עליהם מועט ואיטיות השינויים מקשה על איסוף הנתונים.

## משתנים לא-סדירים איטיים בולטים
* אנטארס משתנה בין דרגות בהירות 0.88 ו-1.16 (סיווג LC)
* אלדברן משתנה בין דרגות בהירות 0.75 ו-0.95 (סיווג LB)
* אניף (ε בפגסוס) משתנה בין דרגות בהירות 0.7 ו-3.5 (סיווג LC)
* שאט (β בפגסוס) משתנה בין דרגות בהירות 2.31 ו-2.74 (סיווג LB)
* KY בברבור משתנה בין דרגות בהירות 10.60 ו-11.74 (סיווג LC)
* RT בשדרית משתנה בין דרגות בהירות 8.2 ו-9.9 (סיווג LC)
* TZ בקסיופאה משתנה בין דרגות בהירות 8.86 ו-10.5 (סיווג LC)

## הערות שוליים

*
לא-סדירים איטיים
כריש שחור-שוליים

**כריש שחור-שוליים** (שם מדעי: *Carcharhinus limbatus*) הוא מין של דג סחוס במשפחת הכרישיים. כריש זה מצוי באזורים הטרופיים של העולם, בעיקר בקרבת שוניות אלמוגים או חופים. לעיתים מבלבלים בינו למין כריש שחור-שוליים אוסטרלי.

אורכו הממוצע 1.5-2.8 מ' ומשקלו עד 123 ק"ג. הוא אפור בצבעו אך הבטן לבנה וכפי שמרומז משמו צידי הבטן כהים יותר משאר הגוף. הראש רחב ומשוטח וקצוות הזנב והסנפירים העליונים והתחתונים כהים בקצה.

כריש זה יותר חברתי ממינים אחרים ולעיתים משתפים פעולה בעת ציד דגים אחרים. הם אף קופצים ממעל למים כדי לכנס את הדגים. הוא אוכל מגוון דגים ואיננו בררן. הוא יטרוף אפילו מיני כרישים אחרים או בטאים קטנים.

הוא איננו תוקפני לאדם, למעט לדייגים שמנסים לצוד אותו. עם זאת כרישים המצויים בטירוף אכילה עלולים להפוך לתוקפניים ביותר. בפלורידה כריש זה אחראי ל-16% מתקיפות הכרישים בכל שנה כאשר כמה מהמתקפות מסתיימות במוות.

## קישורים חיצוניים

* 

## הערות שוליים

קטגוריה:בעלי חיים שתוארו ב-1839
קטגוריה:טקסונים שתוארו בידי פרידריך גוסטב יעקב הנלה
קטגוריה:כרישיים
קטגוריה:מגה-פאונה ימית
נני

**נני** (באנגלית: **The Nanny**) היא סיטקום טלוויזיוני אמריקאי של רשת CBS, ששודרה בין השנים 1993 ל-1999, בכיכובה של פראן דרשר בתפקיד נני פראן פיין, המגלמת יהודיה עממית משכונת קווינס בניו יורק שמוצאת את עצמה האומנת של שלושה ילדים של אלמן בריטי עשיר במנהטן.

התוכנית נהגתה על ידי דרשר ובעלה פיטר מארק ג'ייקובסון, אשר שאבו השראה מחייה האישיים של דרשר אשר גדלה בקווינס, ודמויות ושמות רבים בתוכנית היו מבוססים על מכריה וקרובי משפחתה. התוכנית זכתה בפרס רוז ד'אור וכן בפרס אמי, מתוך 12 מועמדויות, ודרשר עצמה הייתה מועמדת לפרס גלובוס הזהב ופרס אמי עבור בתור שחקנית ראשית בסדרה. הסדרה הייתה לבסיס של מספר תוכניות בינלאומיות באותו קונספט.

בישראל שודרה הסדרה בערוץ 3 (כיום HOT3), ובשנת 2014 בשידורים חוזרים בערוץ HOT Family. החל מ-2022 ניתנת הסדרה כולה לצפייה (ש.ח.) גם ב-yes VOD.

## עלילה

**פראן פיין**, יהודיה עממית ורווקה מקווינס מהמעמד הבינוני-נמוך, עובדת בסלון כלות, וכשהחבר שלה זורק אותה ומפטר אותה בבת אחת, בעקבות סדרת אירועים קומיים, היא מוצאת את עצמה כאומנת של שלושת ילדיו (**מגי**, **ברייטון** ו**גרייס**) של **מקסוול שפילד**, אלמן בריטי עשיר ונאה במנהטן, העובד כמפיק מחזות זמר. שותפתו של שפילד, **סיסי בבקוק** הפריג'ידית והאנטיפתית, מאוהבת בשפילד ומנסה לפתות אותו, בעוד שהמשרת האישי שלו ואב הבית, **ניילס**, שונא את בבקוק ומנסה למנוע ממנה לכבוש את שפילד, לרוב על ידי הטחת עלבונות ואמירות סרקסטיות נגדה. ניילס סבור שפראן העממית ומלאת שמחת החיים היא מה שמשפחת שפילד צריכה כדי להשתקם ממות האם. נני פיין מתחבבת עד מהרה על הילדים ומחזירה את השמחה לבית שפילד, וככל שמתקדמת הסדרה, היא מתאהבת בשפילד גם כן ומתקרבת אליו. בסדרה מתוודעים גם לחברתה הקרובה והלא מאוד חכמה של פראן **ואלרי טוריאלו** ובנוסף גם למשפחתה היהודית של פראן, בפרט ל**סילביה פיין** - "יידישע מאמע" טיפוסית שתלטנית וחמה, שלחוצה שפראן תתחתן ותקים משפחה - ו**יטה רוזנברג**, הסבתא הסנילית אך מלאת המרץ.

## סקירה

## קישורים חיצוניים
* 

קטגוריה:הומור יהודי
קטגוריה:סדרות טלוויזיה אמריקאיות שעלו לשידור בשנת 1993
קטגוריה:סדרות קומדיה אמריקאיות
קטגוריה:תוכניות טלוויזיה על יהודים ויהדות
מדריכת חי"ר

[ממוזער|250px|צוערת בקורס מדריכות חי"ר של [חטיבת ביסלמ"ח בצה"ל.]]
**מדריך/כת יח"ש** הוא תפקיד בצה"ל המיועד לרוב לבנות. אם כי מאז 2016 גם בנים יכולים לשרת בתפקיד, הם משרתים בעיקר ביחידות המיועדות לציבור הדתי-חרדי. התפקיד מוכר גם בשם "מדריכת חי"ר

בנוסף להדרכת חי"ר, התפקיד כולל גם הדרכת שריון, הדרכת איסוף קרבי, הדרכת תותחנים  והדרכת הנדסה קרבית. לא כל חייל מדריך את כל החילות.

התפקיד כולל הדרכה מקצועית של לוחמי חיל הרגלים במקצועות החי"ר השונים, כגון בתפעול וירי בכלי נשק שונים. תפקיד זה מוצע במסגרת תפקידי תומכי לחימה תחת זרוע היבשה.

תפקיד מדריכת יח"ש הוא להעביר ללוחמים בחיל הרגלים הכשרות מקצועיות אודות אמצעי לחימה ורכבים קרביים משוריינים. החיילות מעבירות את תכנים אלו בבסיסי אימון חטיבתיים, בבסיסי אימון פיקודיים וכן בבסיס המרכז הלאומי לאימונים ביבשה בצאלים. ההדרכה משלבת מגוון נושאים כדוגמת: אמצעי תצפית, מרגמות, רקטות וטילים נגד טנקים, כלי נשק אישיים (רובה סער), נגמ"שים, הדרכות עיוניות ועוד.

ההכשרות המקצועיות נעשות במגוון רחב של מגמות:
* שו"ב (שליטה ובקרה) – רגלי, רכוב.
* מאמן לחימה (סימולטור)
* כלי רתק – מק"כ, מקל"ר, מרגמה 60 ומקל"רון.
* נמ"ח – מטול רימונים M203, M72 לאו, מטול M320, מטאדור (רקטה), יתד, חולית
* נהיגת נגמ"ש (M-113), נהיגה באכזרית, נהיגה בנמ"ר לאוכו'.
*טיל גיל ממשפחת ה ספייק אמצעי תצפית משוכללים כמו עמית ועמית איכון

שיבוץ לתפקיד זה נקבע על ידי יחידת מיטב ומתבצע על ידי זרוע היבשה. על מנת לקבל מיונים לתפקיד זה יש לוודא שהוא אכן מופיע במנילה של המתגייסת. ואם התפקיד לא מופיע, יש להגיש בקשה לשיבוץ בזרוע יבשה או מקצין מיון במיטב. ישנה חשיבות רבה לשרת בתפקיד זה. מדריכות החי"ר אינן משרתות כלוחמות בפועל, אך הן אלו שיכשירו את דור העתיד של הלוחמים בחטיבות השונות של חיל הרגלים. לאחר תהליך החיול בבקו"ם, מתחיל תהליך ההכשרה בתפקיד. טירונות שאורכת כשבועיים וחצי ולאחריה קורס ההדרכה המעשי. משך הטירונות והקורס ביחד הוא כחודשיים וחצי. לאחר מכן מתקיים שיבוץ של בוגרות הקורס להמשך הכשרות מקצועיות. כמו כן יש אפשרות להשתבץ להיות במגמת קליעה ובמגמת צלפים המתקיימות בבסיס אחר באזור ירושלים.
השיבוץ הסופי הוא בבא"חים – בסיסי אימון חטיבתיים ובבא"פ – בסיס אימון פיקודי או בביסלח 17.

## הערות שוליים

קטגוריה:חיל הרגלים הישראלי
קטגוריה:נשים בצה"ל
אליפות העולם באתלטיקה באולם 2014

ממוזער|שמאל|אולם הארגו ארנה בו נערכה האליפות (מבט מבחוץ)
**[[אליפות העולם באתלטיקה באולם|אליפות העולם באתלטיקה באולם ה-15]]** נערכה בין ה-7 במרץ ל-9 במרץ 2014 בסופוט, פולין. באליפות נערכו 26 תחרויות (13 לנשים ו-13 לגברים) בהשתתפות 138 מדינות וכ-600 אתלטים. התחרויות התקיימו באולם ב הנמצא על הגבול בין סופוט לגדנסק.

ארצות הברית זכתה באליפות לאחר שזכתה ב-12 מדליות, 8 מדליות זהב, 2 מדליות וכסף ו-2 מדליות ארד.

## שיאי עולם
במהלך האליפות נקבע שיא עולם אחד בלבד. 
* נבחרת ארצות הברית () בריצת שליחים 4X400 מטר קבעה שיא עולם חדש באולם של 3:02.13 דקות.

## שיאים לאומיים
* במהלך האליפות נקבעו 45 שיאים לאומיים חדשים.

## אתלטיות מצטיינות
* **[[פרנסינה מקורורי]]** (), זכתה בשתי מדליות זהב, בריצת 400 מטר ובריצת שליחות 4x400 מטר

## אתלטים מצטיינים
* **[[אשטון איטון]]** (), זכה בפעם השנייה ברציפות במדליית זהב בקרב שבע.

## [[אמרוץ]]
9 ספורטאים נפסלו בגין אמרוץ בהם:
* נבחרת רוסיה (), בריצת שליחות 4X400 מטר, שסיימה במקום רביעי נפסלה לאחר שבבדיקות הדם של קסניה ריזובה נמצאו שרידי טרימטזידין (Trimetazidine).
* נטליה לופו (), שסיימה במקום חמישי בריצת 800 מטר נפסלה לאחר שבבדיקה התגלו שאריות של מת'ילהקסנמין (Methylhexanamine).
* אנצ'ה הלטן (), שסיימה במקום 11 בהדיפת כדור ברזל, נפסלה לאחר שבבדיקה שנערכה לה בחודש פברואר נמצא כי השתמשה בסטרואידים אנבוליים.
* יבגניה קולודקו (), שסיימה רביעית בהדיפת כדור ברזל, נפסלה ב-2016.

## תוצאות התחרות
### נשים
#### מקצועות המסלול
[ממוזער|שמאל|[גנזבה דיבאבה המנצחת בריצת 3000 מטר]]

#### מקצועות השדה
[ממוזער|שמאל|מימין: גונג ליג'יאו, [ואלרי אדמס  וכריסטינה שוואניץ, הזוכות במדליות בהדיפת כדור ברזל]]

### גברים
#### מקצועות המסלול
[ממוזער|שמאל|ריצ'רד קילטי הזוכה במדליית הזהב ב[ריצת 60 מטר]]
ממוזער|שמאל|ג'יימי בואי, חבר קבוצת השליחים 4X400 הבריטית שזכתה במדליית הכסף

#### מקצועות השדה
[ממוזער|שמאל|מימין: תומאס ואן דר פלטסן, [אשטון איטון ואנדרי קרוצ'נקה הזוכים במדליות בקרב שבע]]

## טבלת מדליות

## קישורים חיצוניים

* 
* תוצאות האליפות באתר התאחדות האתלטיקה הבינלאומית

2014
קטגוריה:2014 בספורט
קטגוריה:תחרויות ספורט בפולין
קטגוריה:פולין: אתלטיקה
קטגוריה:סופוט (פולין)
קטגוריה:2014 באירופה
אלפרד פון ולדרזה

**אלפרד היינריך קארל לודויג פון ולדרזה** (בגרמנית: **Alfred Heinrich Karl Ludwig von Waldersee**; 8 באפריל 1832 – 5 במרץ 1904), היה גנרל-פלדמרשל גרמני, שכיהן כראש המטה הכללי וכמפקד הכוחות בסין בדיכוי מרד הבוקסרים.

## ביוגרפיה
פון ולדרזה נולד בעיר פוטסדאם שבממלכת פרוסיה ב-8 באפריל 1832 לגנרל חיל הפרשים הרוזן פרנץ היינריך פון ולדרזה וברטה פון הינרביין. אביו היה בנו של הרוזן פרנץ אנטון פון ולדרזה, שהיה בנו הבלתי חוקי של לאופולד השלישי, דוכס אנהלט-דסאו.

בשנת 1850 התגייס פון ולדרזה לצבא הפרוסי, והצטרף לחטיבת הארטילריה של המשמר. במלחמת אוסטריה–פרוסיה שירת פון ולדרזה כעוזרו של פרידריך קרל, נסיך פרוסיה, והשתתף עמו בקרב קניגרץ. לאחר המלחמה מונה לקצין מטה בקורפוס ה-10 בהנובר, ובינואר 1870 מונה לנספח הצבאי בפריז. במלחמת צרפת–פרוסיה שימש פון ולדרזה כקצין מטה בקורפוס ה-13 (וירטמברג) בפיקוד פרידריך פרנץ השני, הדוכס הגדול של מקלנבורג-שוורין, והשתתף בקרב מץ. בשנת 1871 חזר פון ולדרזה לכהן כנספח הצבאי בפריז, ובשנת 1873 מונה לראש מטה הקורפוס ה-10.

בשנת 1874 התחתן פון ולדרזה עם מרי אסתר לי, אלמנתו של פרידריך, נסיך שלזוויג-הולשטיין-זונדרבורג-אאוגוסטנבורג.

בשנת 1882 פון ולדרזה מונה לעוזרו של הלמוט פון מולטקה הזקן במטה הכללי, וכן מונה למלווהו של הנסיך וילהלם בטיוליו לחו"ל. בשנת 1888 מונה פון ולדרזה לראש המטה הכללי במקום הלמוט פון מולטקה הזקן שפרש לביתו, אולם לאחר שהנחיל בתמרוני הסתיו של 1890 תבוסה לכוחו של וילהלם השני, קיסר גרמניה פוטר מתפקידו, ובשנת 1891 מונה למפקד הקורפוס ה-9. בשנת 1898 מונה פון ולדרזה למפקח הכללי של הארמייה השלישית בהנובר, וזכה מחדש להערכתו של וילהלם השני.

בשנת 1900 מונה פון ולדרזה למפקד הכוח הגרמני שנשלח, כחלק מצבא רב לאומי לדכא את מרד הבוקסרים בסין, ובשנת 1901 חזר לגרמניה וקיבל את עיטור הפור לה מריט עם עלי אלון. לאחר מכן חזר פון ולדרזה לתפקידו כמפקח הכללי של הארמייה השלישית בהנובר, ובשנת 1904 פרש מהצבא.

ב-5 במרץ 1904 מת פון ולדרזה בעיר הנובר, והוא בן 72 שנים.

## קישורים חיצוניים

* אלפרד פון ולדרזה באנציקלופדיה בריטניקה

קטגוריה:ערכים שבהם תבנית בריטניקה אינה מתאימה
קטגוריה:אנשי צבא פרוסים
קטגוריה:מעוטרי פור לה מריט
קטגוריה:גנרל-פלדמרשלים בצבא הקיסרות הגרמנית
קטגוריה:מעוטרי צלב הברזל
קטגוריה:אבירי מסדר העיט השחור
קטגוריה:מעוטרי אות מסדר העיט האדום
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור אנדריי הקדוש
קטגוריה:מסדר האמבט: אבירים וגבירות הצלב הגדול
קטגוריה:אנשי צבא במרד הבוקסרים
קטגוריה:גרמנים במלחמת צרפת–פרוסיה
קטגוריה:חברי הבית העליון של הלנדטאג של פרוסיה
קטגוריה:גרמנים שנולדו ב-1832
קטגוריה:גרמנים שנפטרו ב-1904
פרידריך פרנץ השני, הדוכס הגדול של מקלנבורג-שוורין

**פרידריך פרנץ השני, הדוכס הגדול של מקלנבורג-שוורין** (בגרמנית: **Friedrich Franz II., Großherzog von Mecklenburg-Schwerin**; 28 בפברואר 1823 – 15 באפריל 1883), היה הדוכס הגדול של מקלנבורג-שוורין בין השנים 1842–1883.

## ביוגרפיה
### ילדותו
פרידריך פרנץ נולד ב-28 בפברואר 1823 בלודוויגסלוסט שהשתייכה להדוכסות הגדולה של מקלנבורג-שוורין, לפאול פרידריך, הדוכס הגדול של מקלנבורג-שוורין ואלכסנדרינה, נסיכת פרוסיה. בצעירותו התחנך פרידריך פרנץ באופן פרטי, ובשנת 1838 הלך ללמוד באוניברסיטת בון.

### שלטונו
ב-7 במרץ 1842 מת אביו פאול פרידריך, הדוכס הגדול של מקלנבורג-שוורין, ופרידריך פרנץ עלה לשלטון במקומו. במהלך מהפכות 1848 התעוררה תסיסה בדוכסות למען חוקה יותר ליברלית, ובאוקטובר 1849 חוקק פרידריך פרנץ חוקה יותר ליברלית. בד בבד הכניס גם גאורג, הדוכס הגדול של מקלנבורג-שטרליץ אף הוא חוקה יותר ליברלית במדינתו.

במלחמת שלזוויג השנייה שירת פרידריך פרנץ במטה של פרידריך פון וראנגל, ובשנת 1866 הצטרפה הדוכסות בראשותו לפרוסיה במלחמת אוסטריה–פרוסיה, תוך שהוא מפקד על כוח מילואים שנפרס בבוואריה, ובשנת 1867 הצטרפה הדוכסות בראשותו לקונפדרציה הצפון-גרמנית. בשנת 1870 לחמו כוחות הדוכסות לצד פרוסיה במלחמת צרפת–פרוסיה, ופרידריך פרנץ מונה למושל ריימס, ולאחר מכן מונה למפקד הקורפוס ה-13 (וירטמברג). בשנת 1871 הצטרפה הדוכסות בראשותו לאימפריה הגרמנית, ובשנת 1873 הועלה לדרגת גנרל-אוברסט בצבא הקיסרות הגרמנית, וקיבל דרגת כבוד של גנרל-פלדמרשל בצבא האימפריה הרוסית.

פרידריך פרנץ נפטר בשוורין ב-15 באפריל 1883, ובנו פרידריך פרנץ השלישי, הדוכס הגדול של מקלנבורג-שוורין עלה לשלטון במקומו.

## משפחתו
בשנת 1849 התחתן פרידריך פרנץ עם אוגוסטה, נסיכת רויס-קסטריץ, בתם של היינריך השישים ושלושה, נסיך רויס-קסטריץ ואלאונורה, רוזנת שטולברג-ורניגרודה. לזוג נולדו 6 ילדים:
* פרידריך פרנץ השלישי, הדוכס הגדול של מקלנבורג-שוורין (1851–1897).
* פאול פרידריך, דוכס מקלנבורג-שוורין (1852–1923).
* מריה, דוכסית מקלנבורג-שוורין (1854–1920).
* ניקולאוס, דוכס מקלנבורג-שוורין (1855–1856).
* יוהאן אלברכט, דוכס מקלנבורג-שוורין (1857–1920).
* אלכסנדר, דוכס מקלנבורג-שוורין (1859).

בשנת 1864 התחתן פרידריך פרנץ עם אנה, נסיכת הסן, בתם של קרל, נסיך הסן ואליזבת, נסיכת פרוסיה. לזוג נולדה בת אחת:
* אנה, דוכסית מקלנבורג-שוורין (1865–1882).

בשנת 1868 התחתן פרידריך פרנץ עם מריה, נסיכת שוורצבורג-רודולשטדט, בתם של אדולף, נסיך שוורצבורג-רודולשטדט ומתילדה, נסיכת שנבורג-ולדנבורג. לזוג נולדו 4 ילדים:
* אליזבת אלכסנדרינה, דוכסית מקלנבורג-שוורין (1869–1955).
* פרידריך וילהלם, דוכס מקלנבורג-שוורין (1871–1897).
* אדולף פרידריך, דוכס מקלנבורג (1873–1969).
* היינריך, דוכס מקלנבורג-שוורין (1876–1934).

## אילן יוחסין

## קישורים חיצוניים

* פרידריך פרנץ השני, הדוכס הגדול של מקלנבורג-שוורין
* 

קטגוריה:דוכסי מקלנבורג-שוורין
קטגוריה:גנרלים בצבא הקיסרות הגרמנית
קטגוריה:גנרלים בצבא הפרוסי
קטגוריה:מעוטרי פור לה מריט
קטגוריה:מעוטרי צלב הברזל
קטגוריה:אבירי מסדר העיט השחור
קטגוריה:מעוטרי אות מסדר העיט האדום
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור אנדריי הקדוש
קטגוריה:מעוטרי עיטור גיאורגי הקדוש
קטגוריה:אבירי מסדר הפיל
קטגוריה:גרמנים במלחמת צרפת–פרוסיה
קטגוריה:גנרל-פלדמרשלים רוסים
קטגוריה:בוגרי אוניברסיטת בון
קטגוריה:גרמנים שנולדו ב-1823
קטגוריה:גרמנים שנפטרו ב-1883
פרידריך פרנץ השלישי, הדוכס הגדול של מקלנבורג-שוורין

**פרידריך פרנץ השלישי, הדוכס הגדול של מקלנבורג-שוורין** (בגרמנית: **Friedrich Franz III., Großherzog von Mecklenburg-Schwerin**; נולד ב-19 במרץ 1851 - מת ב-10 באפריל 1897), היה הדוכס הגדול של מקלנבורג-שוורין בין השנים 1883–1897.

## ביוגרפיה
### ילדותו
פרידריך פרנץ נולד ב-19 במרץ 1851 בלודוויגסלוסט שהשתייכה לדוכסות הגדולה של מקלנבורג-שוורין, לפרידריך פרנץ השני, הדוכס הגדול של מקלנבורג-שוורין ואוגוסטה, נסיכת רויס-קסטריץ. בשנת 1863 התגייס פרידריך פרנץ לצבא הפרוסי, ובמלחמת צרפת–פרוסיה שירת במטה של וילהלם הראשון, קיסר גרמניה. בשנת 1870 החל פרידריך פרנץ ללמוד משפטים באוניברסיטת בון, ובשנים 1874–1875 ערך ביקור במצרים, סיני, ארץ ישראל והודו.

### שלטונו
ב-15 באפריל 1883 מת אביו פרידריך פרנץ השני, הדוכס הגדול של מקלנבורג-שוורין, ופרידריך פרנץ עלה לשלטון במקומו. מגיל צעיר סבל פרידריך פרנץ מהתקפי אסתמה וקשיי נשימה, ומשום כך שהה רבות בחופי הים התיכון, ששם האקלים המתון היטיב עמו. עובדת היותו של פרידריך פרנץ הומוסקסואל הייתה סוד גלוי.

פרידריך פרנץ נפטר בקאן ב-10 באפריל 1897. תחילה פורסם כי פרידריך פרנץ התאבד בקפיצה לנהר, אולם הגרסה הרשמית טוענת שחטף התקף אסתמה ונפל למים. בנו פרידריך פרנץ הרביעי, הדוכס הגדול של מקלנבורג-שוורין עלה לשלטון במקומו.

## משפחתו
ב-24 בינואר 1879 התחתן פרידריך פרנץ עם אנסטסיה מיכאילובנה, הנסיכה הגדולה של רוסיה, בתם של מיכאיל ניקולאייביץ', הנסיך הגדול של רוסיה וצציליה, נסיכת באדן. לזוג נולדו 3 ילדים:
* אלכסנדרינה, דוכסית מקלנבורג-שוורין (1879–1952), התחתנה עם כריסטיאן העשירי, מלך דנמרק.
* פרידריך פרנץ הרביעי, הדוכס הגדול של מקלנבורג-שוורין (1882–1945).
* צציליה, דוכסית מקלנבורג-שוורין (1854–1920), התחתנה עם וילהלם, נסיך הכתר של גרמניה.

## אילן יוחסין

## קישורים חיצוניים

* פרידריך פרנץ השלישי, הדוכס הגדול של מקלנבורג-שוורין
* 

קטגוריה:דוכסי מקלנבורג-שוורין
קטגוריה:אנשי מלוכה להט"בים
קטגוריה:גנרלים בצבא הפרוסי
קטגוריה:מעוטרי מסדר אוסמניה
קטגוריה:מעוטרי צלב הברזל
קטגוריה:אבירי מסדר העיט השחור
קטגוריה:מעוטרי אות מסדר העיט האדום
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור אנדריי הקדוש
קטגוריה:מעוטרי עיטור גיאורגי הקדוש
קטגוריה:אבירי מסדר הפיל
קטגוריה:גרמנים במלחמת צרפת–פרוסיה
קטגוריה:גרמנים שנולדו ב-1851
קטגוריה:גרמנים שנפטרו ב-1897
אליוט גולדנטל

**אליוט גולדנטל** (באנגלית: **Elliot Goldenthal**; נולד ב-2 במאי 1954) הוא מלחין אמריקאי יהודי, זוכה פרס אוסקר לפסקול הטוב ביותר. הוא ידוע בעיקר בזכות הסגנון והיכולת הייחודית שלו למזג סגנונות וטכניקות נגינה שונות בדרכים מקוריות ויצירתיות.

## ביוגרפיה
גולדנטל נולד ב-2 במאי 1954, כבנו הצעיר של צבעי יהודי ולתופרת קתולית בברוקלין, ניו יורק. שני זוגות הסבים והסבתות של גולדנטל היגרו לארצות הברית מבוקרשט ויאשי, רומניה.

גולדנטל נולד בברוקלין והושפע מגיל צעיר מסגנונות מוזיקה רבים, הוא למד בבית הספר מנהטן למוזיקה והיה תלמיד של אהרן קופלנד וג'ון קוריליאנו, הוא כתב יצירות לקונצרטים, הצגות תיאטרון, ריקודים וסרטים, בין הסרטים שכתב את הפסקול שלהם נמנים: דראגסטור קאובוי, הנוסע השמיני 3, מייקל קולינס, איש ואישה בלילה, איש ההרס ובאטמן ורובין, ב-2002 זכה בפרס האוסקר ובפרס גלובוס הזהב עבור הסרט פרידה שביימה אשתו, ג'ולי טיימור.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:מלחינים יהודים אמריקאים
קטגוריה:זוכי הפרס העולמי לפסקול: מלחין השנה
קטגוריה:זוכי אוסקר: הפסקול הטוב
קטגוריה:זוכי פרס אובי
קטגוריה:אמני וורנר רקורדס
קטגוריה:אמריקאים ממוצא יהודי-רומני
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1954
סבכיי פיות

**סבכיי פיות** (שם מדעי: Maluridae) היא משפחת ציפורי שיר הנפוצה בעיקר באוסטרליה ובגינאה החדשה ובה עופות קטנים וצבעוניים. המשפחה מכונה גם **גדרונים אוסטרליים**. למרות שמם הם אינם קרובים למשפחת הגדרוניים מהעולם הישן וגם לא למשפחת גדרוני ניו זילנד הקדומה. הם קרוביהם הרחוקים של בני משפחת הדבשניים וכן של המשפחות ציפורי זיפים, פרדלוטיים ואכנתיזיים וכן קרובים רחוקים של משפחת הסבכיים.

ציפורים אלו מצויות במגוון בתי גידול באוסטרליה וגינאה החדשה, לרבות ביערות, יערות גשם, הרים, ערבות ומדבריות. כולם אוכלי חרקים, אחריהם הם תרים בין השיחים והענפים, הם מקננים בצמחייה סבוכה ולעיתים גוזלים שבגרו נשארים לעזור לטפל בדור הבא. סבכי הפיות הם עופות מונוגמיים.  אצל כמה מינים קיימת תופעה של הזדווגויות נוספות, "צדדיות",  של הזכר וגם של הנקבה. עם זאת, בני זוג שבנו קן מטפלים יחד בצאצאים.

## מיון
*משפחה **סבכיי פיות** (Maluridae)
**תת-משפחה Malurinae
***שבט Malurini
****סוג Malurus - בו 11 מינים - בו גדרון הפיה
****סוג Chenorhamphus - בו 2 מינים
****סוג ומין יחיד Sipodotus wallacii
****סוג ומין יחיד Clytomyias insignis
***שבט Stipiturini
****סוג Stipiturus - בו 3 מינים
**תת-משפחה Amytornithinae
****סוג Amytornis - בו 11 מינים

## קישורים חיצוניים


קובץ:Striated Grasswren (Amytornis striatus) on branch from front.jpg
קובץ:Malurus cyaneus non-breeding male - Knocklofty.jpg
קובץ:Stipiturus malachurus - Southwest National Park.jpg


קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1831
קטגוריה:טקסונים שתוארו בידי ויליאם ג'ון סווינסון
*
פאול פרידריך, הדוכס הגדול של מקלנבורג-שוורין

**פאול פרידריך, הדוכס הגדול של מקלנבורג-שוורין** (בגרמנית: **Paul Friedrich., Großherzog von Mecklenburg-Schwerin**; 15 בספטמבר 1800 - 7 במרץ 1842), היה הדוכס הגדול של מקלנבורג-שוורין בין השנים 1837–1842.

## ביוגרפיה
### ילדותו
פאול פרידריך נולד ב-15 בספטמבר 1800 בלודוויגסלוסט שהשתייכה לדוכסות מקלנבורג-שוורין, לפרידריך לודוויג, נסיך הכתר של מקלנבורג-שוורין וילנה פבלובנה, הנסיכה הגדולה של רוסיה. בצעירותו למד פאול פרידריך פרנץ באוניברסיטאות בז'נבה, ינה ורוסטוק, ובשנת 1819 מונה ליורש העצר של הדוכסות לאחר מות אביו פרידריך לודוויג, נסיך הכתר של מקלנבורג-שוורין.

### שלטונו
ב-1 בפברואר 1837 מת סביו פרידריך פרנץ הראשון, הדוכס הגדול של מקלנבורג-שוורין, ופאול פרידריך עלה לשלטון במקומו. פאול פרידריך שיפר מאוד את מערכת המשפט ואת התשתיות בדוכסות, אולם, בעיקר טיפח את צבאו וקירב את חייליו.

פאול פרידריך נפטר בשוורין ב-7 במרץ 1842 כתוצאה מהצטננות, ובנו פרידריך פרנץ השני, הדוכס הגדול של מקלנבורג-שוורין עלה לשלטון במקומו.

## משפחתו
ב-25 במאי 1822 התחתן פאול פרידריך עם אלכסנדרינה, נסיכת פרוסיה, בתם של פרידריך וילהלם השלישי, מלך פרוסיה ולואיזה, נסיכת מקלנבורג-שטרליץ. לזוג נולדו 6 ילדים:
* פרידריך פרנץ השני, הדוכס הגדול של מקלנבורג-שוורין (1823–1883).
* לואיזה (1824–1859).
* וילהלם (1827–1879).
* הלנה (1829–1835).
* מריה (1831–1836).
* פאולינה (1833–1894).

בנוסף היו לפאול פרידריך כמה ילדים לא חוקיים, מפילגשיו השונות.

## אילן יוחסין

## קישורים חיצוניים

* פאול פרידריך, הדוכס הגדול של מקלנבורג-שוורין
* 

קטגוריה:דוכסי מקלנבורג-שוורין
קטגוריה:גרמנים שנולדו ב-1800
קטגוריה:גרמנים שנפטרו ב-1842